Valsts digitālās attīstības aģentūras plānotajam atklātajam konkursam 
“Par kancelejas preču un biroja papīra piegādi 
Elektronisko iepirkumu sistēmas dalībniekiem” 
(Id. Nr. VDAA 2024/26/AK/CI-131)
Izslēgšanas nosacījumi un atlases prasības
	N.p.k.
	Prasības

	1.
	Pretendenta kvalifikācijas prasības:
Ja pretendents ir personu grupa vai personālsabiedrība, katras kvalifikācijas prasības izpildes dokumenti jāiesniedz tikai par tiem personu grupas vai personālsabiedrības dalībniekiem un tikai tādā mērā, kādā attiecīgais dalībnieks piedalās kvalifikācijas prasību izpildē.

	2.
	Finanšu apgrozījums:
Pretendenta gada minimālais finanšu apgrozījums  ir vismaz 150000,00 EUR (bez PVN), ja piedāvājums tiek  iesniegts visās (septiņās) daļās, vai ciktāl tas nesasniedz vismaz 150 000,00 EUR (bez PVN), ja piedāvājums tiek iesniegts atsevišķās daļās.
Ja piedāvājums tiek iesniegts atsevišķā daļā vai daļās, pretendenta gada minimālais finanšu apgrozījums par katru daļu atsevišķi ir vismaz: 
1) 15000,00 EUR (bez PVN), ja piedāvājums iesniegts 1.daļā;
2) 15000,00 EUR (bez PVN), ja piedāvājums iesniegts 2.daļā;
3) 15000,00 EUR (bez PVN), ja piedāvājums iesniegts 3.daļā;
4) 10000,00 EUR (bez PVN), ja piedāvājums iesniegts 4.daļā;
5) 10000,00 EUR (bez PVN), ja piedāvājums iesniegts 5.daļā;
6) 75000,00 EUR (bez PVN), ja piedāvājums iesniegts 6.daļā;
7) 10000,00 EUR (bez PVN), ja piedāvājums iesniegts 7.daļā.

Ja pretendents iesniedz piedāvājumu par atsevišķām daļām, tad katrai daļai noteiktais finanšu apgrozījums ir jāsummē.

· Prasības izpildes apliecināšanai Pretendents aizpilda un pievieno prasības pielikumā pievienoto finanšu apgrozījuma veidlapu, norādot konkrēto gadu un attiecīgā gada finanšu apgrozījumu.
· Piegādātāju apvienība (t.i., personu grupa vai personālsabiedrība) šo prasību var izpildīt kopumā (summējot katras personas apgrozījumu), iesniedzot vairākas finanšu apgrozījuma veidlapas (par katru personu atsevišķi).
· Pretendents informāciju par gada finanšu apgrozījumu var izvēlēties norādīt par jebkuru vienu gadu no trim iepriekšējiem (pēdējiem) pārskata gadiem (kuru pārskatus ir apstiprinājusi attiecīgā kompetentā institūcija), ciktāl informācija par šo apgrozījumu ir pieejama, ņemot vērā piegādātāja dibināšanas vai darbības uzsākšanas laiku.
· Pretendents, kas savu darbību uzsācis vēlāk, apgrozījumu norāda par savu darbības periodu, ciktāl informācija par šo apgrozījumu ir pieejama, ņemot vērā piegādātāja dibināšanas vai darbības uzsākšanas laiku.
· Gadījumā, ja Pretendents gada minimālā finanšu apgrozījuma pierādīšanai balstās uz citas personas finanšu iespējām, Pretendentam ir jāiesniedz pierādījumi (līgums, vienošanās u.c.), kas apliecina, ka minētā persona nodos Pretendenta rīcībā attiecīgos resursus līguma izpildei, kas izpaužas kā līdzdalība līguma izpildē, tai skaitā finansiālā atbildība.



PIEDĀVĀJUMU VĒRTĒŠANAS UN IZVĒLES KRITĒRIJI:
Piedāvājumu izvēles metode Saimnieciskā izdevīguma vērtēšana (cenas vai izmaksu efektivitāte un kvalitātes kritēriji)



[bookmark: _Hlk180038162]Komisija vispārīgās vienošanās slēgšanai katrā iepirkuma priekšmeta 1.daļas, 2.daļas, 3.daļas, 4.daļas, 5.daļas, 6.daļas un 7.daļas atsevišķajā pozīcijā izvēlas tos pretendentus, kuri pirms Publisko iepirkumu likuma 42. panta izslēgšanas nosacījumu pārbaudes ir iesnieguši atbilstošus piedāvājumus un kuru piedāvātā līgumcena attiecīgajā pozīcijā nepārsniedz 66% (sešdesmit sešus procentus) virs šajā pozīcijā piedāvāto līgumcenu vidējās cenas, kas tiek aprēķināta (vidējā vērtība un piedāvājumu salīdzināšanas robežcena tiek noapaļota atbilstoši matemātikas likumiem līdz 2 (divām) zīmēm aiz decimālatdalītāja), saskaitot attiecīgajā pozīcijā visu piegādātāju (ne mazāk kā divu) piedāvātās līgumcenas un izdalot ar attiecīgo piegādātāju skaitu.

Gadījumā, ja uz kādu pretendentu atteiksies Publisko iepirkumu likuma 42. panta otrajā daļā minētie izslēgšanas nosacījumi, atkārtota piedāvāto līgumcenu vidējās cenas aprēķināšana netiks veikta.


